OpenLLM-France/wikimedia huggingface dataset:
# De La Soul

De La Soul és un trio de hip-hop estatunidenc format el 1987 a Long Island (Nova York). El grup és més conegut per la seva mostra eclèctica, lletres extravagants i les seves contribucions a l'evolució del jazz rap i els subgèneres alternatius del hip-hop. Els membres són Kelvin Posdnuos Mercer, David Trugoy the Dove Jolicoeur i Vincent Maseo Mason. Els tres van formar el grup a l'escola secundària i van cridar l'atenció del productor Prince Paul amb una cinta demo de la cançó «Plug tunin'». L'àlbum debut de la banda, 3 Feet High i Rising (1989), ha estat anomenat «una obra mestra del hip-hop». Ha sigut el seu major èxit comercial fins ara, tot i que els àlbums posteriors han continuat rebent bones crítiques.
David Trugoy the Dove Jolicoeur va morir a l'inici de l'any 2023.

## Discografia

* 3 Feet High and Rising (1989)
* De La Soul Is Dead (1991)
* Buhloone Mindstate (1993)
* Stakes Is High (1996)
* Art Official Intelligence: Mosaic Thump (2000)
* AOI: Bionix (2001)
* The Grind Date (2004)
* Plug 1 & Plug 2 Present... First Serve (2012)
* and the Anonymous Nobody... (2016)

## Referències

* ↑ «De La Soul». Discogs.
* ↑ Serilla, Scott «`3 Feet High and Rising' a hip-hop masterpiece». The Michigan Daily, 2002.
* ↑ Hamilton, Jack «De La Soul’s Trugoy Is Dead, and With Him Goes One of Music’s Greatest Groups» (en anglès). Slate, 13-02-2023. ISSN: 1091-2339.

## Enllaços externs

* De La Soul - Lloc web oficial
# Sumatra Septentrional

Sumatra Septentrional —Sumatera Utara en indonesi— és una província d'Indonèsia amb capital a Medan. La província s'estén a través de l'illa de Sumatra entre l'oceà Índic i l'estret de Malaca. Fa frontera amb província d'Aceh al nord-oest i amb Riau i Sumatra Occidental al sud-est. Té una àrea de 71.680 km². La província consta d'una ampla i baixa plana que s'esté al llarg de l'estret de Malaca, on hi ha situada la capital, Medan. Al sud i a l'oest, s'enlaire per la serralada que travessa tota la llargada de Sumatra. Les muntanyes estan dominades pel llac Toba, format a partir de la caldera d'un antic volcà. Unes quantes illes grans a l'oceà Índic vora la costa també formen part de la província, destacant Nias, Tanah Bala, Tanah Masa i Pini.

## Vegeu també

* Parc Nacional de Batang Gadis

## Referències

* ↑ Indonesia's Population: Ethnicity and Religion in a Changing Political Landscape. Institute of Southeast Asian Studies, 2003.
# Heinrich von Brühl

Heinrich von Brühl (Gangloffsömmern, 13 d'agost de 1700 – Dresden, 28 d'octubre de 1763), va ser un aristòcrata alemany que va ser primer ministre i favorit d'August III, rei de Polònia i Príncep elector de Saxònia.

## Biografia

És conegut pels problemes que Saxònia i Polònia van patir sota la seva administració, així com pel seu fast i les seves prodigalitats. Va deixar a la ciutat de Dresden una col·lecció de 62.000 volums. Era propietari del palau Brühl-Marcolini, del domini de Seifersdorf i del castell de Oberlichtenau a la Saxònia.
Caigut en desgracia a la mort del rei, va seguir tres setmanes més tard el seu sobirà a la tomba. L'emperadriu Caterina II de Rússia va tornat a comprar després de la mort del comte la seva col·lecció de més de sis-cents quadres per l'Hermitage de Sant Petersburg el 1765.
Una terrassa porta el seu nom, la terrassa de Brühl, a Dresde, dominant l'Elba, on es trobava el Palau Brühl, avui destruït.

## Referències

* ↑ Vogel, Dagmar.. Heinrich Graf von Brühl eine Biografie Bd. 1 1700 - 1738. Bd. 1. ISBN 3-8300-0859-7.
* ↑ Heinrich Graf von Brühl (1700-1763) : ein sächsischer Mäzen in Europa : Akten der internationalen Tagung zum 250. Todesjahr : Staatliche Kunstsammlungen Dresden, 13.-14. März 2014 - Bibliotheca Hertziana - Max-Planck-Institut für Kunstgeschichte, Rom, 20.-21. März 2014. ISBN 978-3-95498-297-4.
* ↑ «Count Brühl». [Consulta: 1r abril 2020].
* ↑ «Museo del Hermitage | artehistoria.com». Arxivat de l'original el 2020-09-20. [Consulta: 1r abril 2020].
# I Dood It

I Dood It és una pel·lícula musical americana de Vincente Minnelli, estrenada el 1943 i realitzada per la Metro-Goldwyn-Mayer. El guió és de Fred Saidy i Sig Herzig i és protagonitzada per Richard Ainley, Patricia Dane, Lena Horne, i Hazel Scott. John Hodiak interpretat el dolent de la pel·lícula en la tercera pel·lícula de la seva carrera. Jimmy Dorsey i la seva orquestra interpreten els fragments musicals.

## Argument

A I Dood It (1943) Skelton interpreta un no ningú que està bojament enamorat de Constança Shaw (Eleanor Powell), una gran estrella musical de Broadway. Per a la seva sorpresa, Constança està d'acord a casar-se amb ell, pensant que és un magnat de la mineria, i gran part de la pel·lícula s'ocupa de les conseqüències d'aquest malentès. En anys posteriors, el director Vincente Minnelli despatxaria I Dood It com la seva pitjor pel·lícula, encara que una candidata més mereixedora d'aquest "honor" seria la pel·lícula de comiat de Minnelli A Matter of Time.

## Repartiment

* Red Skelton: Joseph 'Joe' Rivington Renolds
* Eleanor Powell: Miss Constance 'Connie' Shaw
* Richard Ainley: Larry West
* Patricia Dane: Suretta Brenton
* Sam Levene: Ed Jackson
* Thurston Hall: Kenneth 'Ken' Cawlor
* Lena Horne: Ella mateixa
* Hazel Scott: Ella mateixa
* Jimmy Dorsey i la seva orquestra: Ell mateix
* Helen O'Connell: Ella mateixa
* Bob Eberly: Ell mateix
* John Hodiak: Roy Hartwood
* Butterfly McQueen: Annette
* Marjorie Gateson: Sra. Alice Spelvin
* Andrew Tombes: M. Alfred Spelvin

## Producció

Segons MGM records, la pel·lícula va obtenir uns guanys de 1.615.000 dòlars als Estats Units i Canadà i 542.000 dòlars en la resta del món, produint uns beneficis de 319.000 dòlars.

## Referències

* 1 2 Crowther, Bosley. «I Dood It (1943) THE SCREEN; 'I Dood It,' a One-Man Comedy, the Same Being Red Skelton, With an Assist From Eleanor Powell, Opens at Paramount». The New York Times, 11-11-1943.
* ↑ CROWTHER, BOSLEY. ; 'I Dood It,' a One-Man Comedy (en anglès), 11 de novembre de 1943.
* ↑ The Eddie Mannix Ledger. Margaret Herrick Library, Center for Motion Picture Study.
# Hendrik Adriaan Christiaan Dekker

Hendrik Adriaan Christiaan Dekker (1836, Amsterdam - 1905, Rheden), fou un pintor i litògraf neerlandès del segle xix.

## Biografia

Segons l'RKD, com a pintor fou alumne de Charles Rochussen i com a gravador de Johann Wilhelm Kaiser, a la Rijksakademie van beeldende kunsten a Amsterdam. Fou membre del Pulchri studio i s'autoanomenava Hein, però signava els seus treballs HAC Dekker.

## Referències

* 1 2 Hendrik Adriaan Christiaan Dekker in the RKD

## Enllaços externs

* Hendrik Adriaan Christiaan Dekker a Artnet
# Serra dels Avellaners

La Serra dels Avellaners és una serra del municipi de Castell de Mur situada a l'extrem sud-oest del terme, a prop del límit amb Sant Esteve de la Sarga, al Pallars Jussà. Pertanyia a l'antic terme de Guàrdia de Tremp.
És una serra de prop de dos quilòmetres de llargada, que baixa del Montsec d'Ares, concretament del Serrat de Fontfreda, a lo Pas Gran, cap al barranc del Bosc, al sud-oest del poble de Cellers. A llevant seu, paral·lela, es troba la Serra de la Mata Negra.

## Enllaços externs

* Institut Cartogràfic de Catalunya
# Calciohatertita

La calciohatertita és un mineral de la classe dels fosfats que pertany al grup de l'al·luaudita.

## Característiques

La calciohatertita és un arsenat de fórmula química NaNaCa(CaFe$^{3+}$)(AsO₄)₃. Va ser aprovada com a espècie vàlida per l'Associació Mineralògica Internacional l'any 2021, i encara resta pendent de publicació. Cristal·litza en el sistema monoclínic.
L'exemplar que va servir per a determinar l'espècie, el que es coneix com a material tipus, es troba conservat a les col·leccions del Museu Mineralògic Fersmann, de l'Acadèmia de Ciències de Rússia, a Moscou (Rússia), amb el número de registre: 5641/1.

## Formació i jaciments

Va ser descoberta a la fumarola Arsenàtnaia del volcà Tolbàtxik, al krai de Kamtxatka (Rússia), l'únic indret de tot el planeta on ha estat descrita aquesta espècie mineral.

## Referències

* ↑ «Calciohatertite» (en anglès). Mindat. [Consulta: 8 abril 2022].
# Stive Vermaut

Stive Vermaut (Oostende, 22 d'octubre de 1975 - Roeselare, 30 de juny de 2004) fou un ciclista belga, que va ser professional del 1998 fins al 2002. Amb freqüents problemes cardíacs, va haver de deixar la seva carrera professional per aquest motiu.

## Palmarès

* 1996
* 1r a la De Drie Zustersteden
** Vencedor d'una etapa a la Volta a la província de Namur
* 1997
** Vencedor d'una etapa a la Volta a Lleida
** Vencedor d'una etapa a la Volta a la província de Namur
* 1999
** Vencedor d'una etapa al Circuit des Mines

### Resultats al Tour de França

* 2001. 36è de la classificació general

## Referències

* Resultats a sitiodeciclismo.net
* Resultats a cyclebase.nl
* Resultats a museociclismo.it
* Resultats a procyclingstats.com
* Resultats a memoire-du-cyclisme.eu
# Guillermo Fernández

«Guillermo Fernández» té aquests significats:
* Guillermo Fernández-Shaw Iturralde (1893-1965), un llibretista de sarsuela espanyol.
* Guillermo Fernández García (1932-2012), poeta i traductor mexicà.
* Guillermo Fernández Vara (1958-), polític espanyol, president de la Junta d'Extremadura (des de 2007 fins a 2011).
# Ienkhor

Ienkhor (en rus: Енхор) és un poble de la República de Buriàtia, a Rússia, segons el cens del 2013 tenia 797 habitants.

## Referències

* ↑ Карта Джидинского района Бурятии
* ↑ Численность населения Российской Федерации по муниципальным образованиям на 1 января 2017 года Arxivat 2017-07-31 a Wayback Machine. Plantilla:Retrieved
* ↑ Расстояние от Алцака до Петропавловки 73 км
# Serra dels Bastets

La Serra dels Bastets és una serra del Prepirineu formada per conglomerat montserratins i situada a la Vall de Lord que s'estén d'oest a est al llarg d'un 6 km de longitud entre els rius Cardener (a l'oest), Aigua d'Ora (a l'est) i Aigua de Valls (al nord) i la serra de Busa (al sud). El contrafort occidental de la serra, és coneguda amb el nom d'Els Llengots la carena de la qual forma la Cresta del Sol mentre que els contrafort orientals dels Bastets que davallen cap a l'Aigua d'Ora constitueixen la serra de Valielles.
Les elevacions màximes de la serra són al Tossal de les Viudes de 1.378,8 metres i al Tossal Gran de 1.307,1 metres, cims que es troben tots dos a la meitat oriental de la serra.
La meitat occidental pertany íntegrament al municipi de Guixers (Solsonès) així com el vessant nord de la meitat oriental mentre que el vessant sud d'aquesta part de la serra pertany al terme municipal de Montmajor (Berguedà) i més concretament a l'enclavament de Valielles.
Tota la serralada està integrada en el Pla d'Espais d'Interès Natural (PEIN) de la Generalitat de Catalunya i més concretament en l'espai Serres de Busa-Els Bastets-Lord

## Referències

* ↑ Aquest topònim figura al «Nomenclàtor oficial de toponímia de Catalunya». www.gencat.cat. Departament de Territori i Sostenibilitat, Generalitat de Catalunya, 01-01-2015.
* 1 2 Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Calciohilairita

La calciohilairita és un mineral de la classe dels silicats, que pertany al grup de la hilairita. Rep el nom per la seva relació amb la hilairita.

## Característiques

La calciohilairita és un silicat de fórmula química CaZr[SiO₃]₃·3H₂O. Cristal·litza en el sistema trigonal. La seva duresa a l'escala de Mohs és 4.
Segons la classificació de Nickel-Strunz, la calciohilairita pertany a «09.DM - Inosilicats amb 6 cadenes senzilles periòdiques» juntament amb els següents minerals: stokesita, hilairita, komkovita, sazykinaïta-(Y), pyatenkoïta-(Y), gaidonnayita, georgechaoïta, chkalovita, vlasovita, revdita, scheuchzerita i terskita.

## Formació i jaciments

Va ser descoberta a Washington Pass, al batòlit de Golden Horn, al comtat d'Okanogan (Estat de Washington, Estats Units). També ha estat descrita al Canadà, Noruega i Rússia.

## Referències

* ↑ «Calciohilairite» (en anglès). Mindat. [Consulta: 21 gener 2020].
# Red Dog Mine

Red Dog Mine és una concentració de població designada pel cens dels Estats Units a l'estat d'Alaska. Segons el cens del 2000 tenia 32 habitants.

## Demografia

Segons el cens del 2000, Red Dog Mine tenia 44 habitants, 4 habitatges, i 3 famílies La densitat de població era de 0,2 habitants/km².
L'edat mediana era de 34 anys.
Cap de les famílies i el 37,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
* ↑ «Fact Sheet- Red Dog Mine». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 16 juliol 2010].
* ↑ «Geographic Comparison Table- Red Dog Mine». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 16 juliol 2010].
# Estat Sucre

Sucre és un dels 23 estats en què és dividida Veneçuela. La capital de l'estat és Guanare. Inclou els municipis d'Andrés Eloy Blanco (Casanay), Andrés Mata (San José de Aerocuar), Arismendi (Río Caribe), Benítez (El Pilar), Bermúdez (Carúpano), Ciudad Bolívar (Marigüitar), Cajigal (Yaguaraparo), Cruz Salmerón Acosta (Araya), Libertador (Tunapuy), Mariño (Irapa), Mejía (San Antonio del Golfo), Montes (Cumanacoa), Ribero (Cariaco), Sucre (Cumaná) i Valdez (Güiria).
# Helè (llibert)

Helè (en llatí: Helenus) va ser un llibert d'Octavi August que va gaudir del favor de l'emperador.
L'any 40 aC Menes, lloctinent de Sext Pompeu, el va fer presoner a Sardenya però fou alliberat incondicionalment per intentar un acord amb August. Octavi li va encarregar la missió de sotmetre Sardenya, que segons Appià va acomplir una mica després però Dió Cassi diu que el comandant de l'illa quan va ser reconquerida era Marc Luri.

## Referències

Smith, William (editor). A Dictionary of Greek and Roman Biography and Mythology (en anglès), 1870, pàg. 372a (v. 2).
# Iepixata

Iepixata (rus: Епишата) és un poble del krai de Perm, a Rússia, que en el cens del 2010 tenia 33 habitants. Forma part de l'assentament rural de Kliàpovo. Es troba a la riba dreta del riu Bardà, afluent del riu Silva pel marge dret, a l'est del centre regional, el poble de Beriózovka.

## Referències

* ↑ «ВПН-2010. Численность и размещение населения Пермского края» (en rus). Arxivat de l'original el 2013-07-10. [Consulta: 10 setembre 2014].
# Hiroshi Hara

«Hiroshi Hara» té aquests significats:
* Hiroshi Hara (arquitecte), arquitecte japonès (1936-)
* Hiroshi Hara (botànic), botànic japonès (1911-1986)
* Hiroshi Hara (compositor), compositor japonès (1933-2002)
# Monsey

Monsey és una concentració de població designada pel cens dels Estats Units a l'Estat de Nova York. Segons el cens del 2000 tenia 14.504 habitants.

## Demografia

Segons el cens del 2000, Monsey tenia 14.504 habitants, 2.981 habitatges, i 2.596 famílies. La densitat de població era de 2.533,9 habitants per km².
Dels 2.981 habitatges, en un 58,9% hi vivien nens de menys de 18 anys, en un 78% hi vivien parelles casades, en un 6% dones solteres, i en un 12,9% no eren unitats familiars. En el 10,6% dels habitatges hi vivien persones soles el 4,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 4,74 i el nombre mitjà de persones que vivien en cada família era de 5,16.
Per edats, la població es repartia de la següent manera: un 48,6% tenia menys de 18 anys, un 10,5% entre 18 i 24, un 18,2% entre 25 i 44, un 16,3% de 45 a 60 i un 6,4% 65 anys o més.
L'edat mitjana era de 19 anys. Per cada 100 dones de 18 o més anys hi havia 106,6 homes.
La renda mitjana per habitatge era de 45.194 $ i la renda mitjana per família de 45.911 $. Els homes tenien una renda mitjana de 41.606 $, mentre que les dones 33.576 $. La renda per capita de la població era de 14.000 $. Entorn del 25,4% de les famílies i el 30,6% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Monsey». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Monsey». American Fact Finder. Oficina del Cens dels Estats Units, 12-01-2010.
# Dimorfisme (geologia)

El dimorfisme és la propietat per la qual alguns minerals o substàncies químiques poden existir en dos sistemes cristal·lins diferents mentre tots dos tenen la mateixa fórmula química. Per exemple, el carbonat de calci (CaCO₃) pot existir com a calcita trigonal o aragonita ortorròmbica. El terme dimorf, s'empra per a qualsevol dels dos sistemes en què s'ordena un mineral o substància que presenta dimorfisme. Si la substància o mineral presenta tres possibles sistemes cristal·lins s'anomena trimorfisme; si en presenta quatre o més, polimorfisme.
* Calcita (trigonal)
* Aragonita (ortorròmbica)

## Referències

* ↑ «Definition of dimorphism - mindat.org glossary». [Consulta: 4 juliol 2017].
* ↑ «Dimorphous - Minerals.net Glossary of Terms» (en anglès). [Consulta: 4 juliol 2017].
* ↑ «Definition of trimorphism - mindat.org glossary». [Consulta: 4 juliol 2017].
* ↑ «Definition of polymorphism - mindat.org glossary». [Consulta: 4 juliol 2017].
# Calciojohil·lerita

La calciojohil·lerita és un mineral de la classe dels fosfats, que pertany al grup de l'al·luaudita.

## Característiques

La calciojohil·lerita és un arsenat de fórmula química NaCaMg₃(AsO₄)₃. Va ser aprovada com a espècie vàlida per l'Associació Mineralògica Internacional l'any 2016. Cristal·litza en el sistema monoclínic. És l'anàleg de calci de la johil·lerita. Químicament és semblant a la berzeliita, així com a l'anatolita i la currierita.
L'exemplar que va servir per a determinar l'espècie, el que es coneix com a material tipus, es troba conservat a les col·leccions del Museu mineralògic Fersman, de l'Acadèmia Russa de les Ciències, a Moscou (Rússia), amb el número de registre: 4893/1.

## Formació i jaciments

Va ser descoberta a la fumarola Arsenàtnaia, al segon con d'escòria de l'avanç nord de la Gran erupció fissural del volcà Tolbàtxik (Krai de Kamtxatka, Rússia). Es tracta de l'únic indret de tot el planeta on ha estat descrita aquesta espècie mineral.

## Referències

* ↑ «Calciojohillerite» (en anglès). Mindat. [Consulta: 30 novembre 2019].
# Cristóbal

Cristóbal és un municipi de la província de Salamanca a la comunitat autònoma de Castella i Lleó.

## Demografia

Evolució demogràfica :
| 1991 | 1996 | 2001 | 2004 |
| 252 | 259 | 246 | 221 |
# Fatma Samoura

Fatma Samba Diouf Samoura, coneguda com a Fatma Samoura (1962, Senegal) és una funcionària de les Nacions Unides. El 13 de maig de 2016 es va convertir en la primera dona secretària general de la FIFA. Fins aleshores, era la responsable principal de les Nacions Unides a Nigèria.
Després d'entrar a formar part del Programa Mundial d'Aliments (PMA) el 1995, va servir com a directora de país del PMA a Djibouti i Camerun, a més de treballar a la seu del PMA a Roma. Ha participat en diverses emergències, com ara a Kosovo, Libèria, Nicaragua, Sierra Leone o Timor Oriental.
L'1 de novembre de 2007, el Secretari General de les Nacions Unides, Ban Ki-moon, després de consultar-ho amb el subsecretari d'Afers Humanitaris, el diplomàtic britànic John Holmes, va nomenar-la Coordinadora Humanitària pel Txad oriental. La seva seu es trobava a la ciutat d'Abéché, a uns 80 quilòmetres a l'oest de la frontera de la regió sudanesa conflictiva de Darfur. En aquell moment, el Txad acollia uns 280.000 refugiats i al voltant de 170.000 desplaçats interns, la majoria dels quals es troben a la regió oriental, prenent Samoura la responsabilitat d'aconseguir el seu retorn. Les seves funcions oficials consistien en proveir suport i guia a un equip compost per 7 agències de les Nacions Unides i al voltant de 40 ONG que treballaven a la regió.

## Referències

* ↑ «Fatma Samoura, primera mujer secretaria general de la FIFA» (en castellà). El País, 13-05-2016. [Consulta: 13 maig 2016].
* ↑ «.html FIFA appoints first female general secretary to succeed Jerome Valcke».
* ↑ «WFP assures food aid to Cameroon».
* ↑ «Ambitious plans to get 90,000 displaced to return home».
* ↑ «United Nations: New DHC deployed to eastern Chad».
# Ichnusaïta

La ichnusaïta és un mineral de la classe dels sulfats. Rep el seu nom del mot del grec antic per Sardenya, Ιχνουσσα, ichnusa.

## Característiques

La ichnusaïta és un molibdat de fórmula química Th(MoO₄)₂·3H₂O. Va ser aprovada com a espècie vàlida per l'Associació Mineralògica Internacional l'any 2013. Cristal·litza en el sistema monoclínic, i es troba en forma de cristalls tabulars prims {100}, de fins a 200 μm de longitud. Presenta un nou tipus d'estructura. L'exemplar que va servir per a determinar l'espècie, el que es coneix com a material tipus, es troba conservat a les col·leccions del Museo di Storia Naturale, de la Universitat de Pisa, a Itàlia, amb el número de catàleg 19679.

## Formació i jaciments

Es forma per alteració de molibdenita en condicions de pH bàsic. Va ser descoberta a Punta de Su Seinargiu, al municipi de Sarroch, a la ciutat metropolitana de Càller (Sardenya, Itàlia), on sol trobar-se associada a altres minerals com la xenotima-(Y), la nuragheïta i la moscovita. Es tracta de l'únic indret on ha estat descrita aquesta espècie mineral.

## Referències

* ↑ «Ichnusaite» (en anglès). Mindat. [Consulta: 26 novembre 2017].
# Hiroshi Hirata

Hiroshi Hirata (japonès: 平田 弘史) (Tòquio, 9 de febrer de 1937 - 11 de desembre de 2021) fou un mangaka que ha escrit mangues principalment sobre samurais.
El seu estil era cruament violent i realista. Les onomatopeies les escrivia a mà i en els últims temps estava creant còmics utilitzant un ordinador. Debutà el 1958 amb Aizou Hissatsu Ken. Els seus còmics ja eren coneguts a Europa abans que hi fossin publicats. Yukio Mishima considerà els còmics de Hiroshi en alta estima i els contrastava amb els altres mangues com als únics exemples d'art seriós. Publicà dos còmics creats específicament per als Estats Units. El 2003 rebé el premi Lleó d'Argent a la Mostra de Venècia per la millor realització a la pel·lícula basada en el seu còmic Zatoichi. El 2009, Bandai va traure un podòmetre amb art fet per Hiroshi Hirata.
S'han publicat obres seves a Espanya i França.
Influí a Katsuhiro Otomo.

## Obres

* 1958: Aizou Hissatsu Ken (publicat a la revista Mazou)
* Kubi Dai Hikiukenin
* 1977-1982: Satsuma Gishiden
* Bushido Muzanden series
* Kuroda Sanjyu rockei
* Shin kubi dairinin
* Two Samurai, dins l'antologia Manga
* 1987: Samurai: Son of Death, col·laboració feta amb Sharman DiVono

## Referències

* ↑ «HIRATA Hiroshi». Manga-News. [Consulta: 28 juliol 2017].
* 1 2 3 Masanao, Amano; Wiedemann, Julius. Manga design. Madrid: Taschen, 2004, p. 418. ISBN 3-8228-3124-7.
* 1 2 Thompson, Jason «Jason Thompson's House of 1000 Manga - Satsuma Gishiden». Anime News Network, 28-06-2012 [Consulta: 26 juliol 2017].
* 1 2 «HIRATA Hiroshi». Manga-News. [Consulta: 26 juliol 2017].
* ↑ «Dans les pas de Hiroshi Hirata». Manga-News, 22-06-2009 [Consulta: 26 juliol 2017].
* ↑ «Hiroshi Hirata». Tebeosfera. [Consulta: 26 juliol 2017].
* 1 2 K, Benjamin «Chronique série manga - Satsuma, l'honneur des samouraïs». Manga-News, 01-01-2015 [Consulta: 26 juliol 2017].